CELEX: 62017CN0586
Language: sk
Date: 2017-10-06 00:00:00
Title: Vec C-586/17: Návrh na začatie prejudiciálneho konania, ktorý podal Raad van State (Holandsko) 6. októbra 2017 – Staatssecretaris van Veiligheid en Justitie, I./D.

8.1.2018   
            
            
               SK
            
            
               Úradný vestník Európskej únie
            
            
               C 5/21
            
         Návrh na začatie prejudiciálneho konania, ktorý podal Raad van State (Holandsko) 6. októbra 2017 – Staatssecretaris van Veiligheid en Justitie, I./D.
   (Vec C-586/17)
   (2018/C 005/28)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľ: Staatssecretaris van Veiligheid en Justitie, I.
   
      Odporca: D.
   
      Prejudiciálne otázky
   
   
               1.
            
            
               
                           a.
                        
                        
                           Bráni článok 46 ods. 3 smernice Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany (prepracované znenie) (1) (Ú. v. EÚ L 180, 2013, s. 60) v spojení s článkom 47 Charty základných práv Európskej únie systému, v rámci ktorého prvostupňový správny súd pre azylové právo pri posúdení žaloby v zásade nemôže zohľadniť dôvod na azyl, ktorý cudzinec prvýkrát uviedol až v žalobe?
                        
                     
                           b.
                        
                        
                           Je rozdiel, či je skutočne uvedený nový dôvod na azyl, t. j. dôvod pre požadovanie medzinárodnej ochrany zakladajúci sa na skutočnostiach a okolnostiach, ktoré nastali po rozhodnutí rozhodujúceho orgánu o žiadosti o medzinárodnú ochranu, alebo zamlčaný dôvod na azyl, t. j. dôvod pre požadovanie medzinárodnej ochrany zakladajúci sa na skutočnostiach a okolnostiach, ktoré nastali pred rozhodnutím rozhodujúceho orgánu o žiadosti o medzinárodnú ochranu, a ktoré cudzinec neoznámil, pričom mu to možno vytýkať, už v správnom konaní, napriek tomu, že o nich mal vedomosť?
                        
                     
                           c.
                        
                        
                           Je rozdiel, či je dôvod na azyl uvedený na prvostupňovom správnom súde pre azylové právo v rámci žaloby proti rozhodnutiu rozhodujúceho orgánu o prvej žiadosti alebo o následnej žiadosti o medzinárodnú ochranu?
                        
                     
         
               2.
            
            
               V prípade kladnej odpovede na otázku 1.a.: Bráni právo Únie prvostupňovému správnemu súdu pre azylové právo aj v tom, aby na účely posúdenia dôvodu na azyl, ktorý mu bol prvýkrát oznámený v žalobe, odkázal na nové konanie pred rozhodujúcim orgánom, aby tak zabezpečil riadny priebeh súdneho konania alebo zabránil neprípustným prieťahom v konaní?
            
         
      (1)  Ú. v. EÚ L 180, 2013, s. 60.